Държавен вестник, бр. 82, 2003 г., стр. 21

Б Р О Й  82
Д Ъ Р Ж А В Е Н   В Е С Т Н И К
С Т Р .  21
(2) В случаите по чл. 19, т. 3 ЗЗВЗАС граж-
данинът представя документите по ал. 1 и дек-
ларация от инвалида—член на семейството, ро-
дител, единствен брат или сестра, в която пои-
менно е посочено лицето, полагащо грижи за
него поради намалената или трайната му нера-
ботоспособност над 90 на сто и постоянна-
та му нужда от чужда помощ.”
§ 8. Членове 34, 35, 36 и 37 се изменят така:
“Чл. 34. (1) Предлаганите за изпълнение на
мирновременна алтернативна служба места
трябва да не са заети и за тях да няма кандидати
към момента на подаване на молба по чл. 37,
ал. 1 ЗЗВЗАС.
(2) Работодателите нямат право да освобож-
дават работници или служители с цел да пред-
ложат същите длъжности за изпълнение на
мирновременна алтернативна служба.
Чл. 35. (1) Гражданите, които изпълняват
мирновременна алтернативна служба, получа-
ват основно месечно възнаграждение в размер
90 на сто от минималната месечна работна зап-
лата, установена за страната.
(2) При изпълнение на мирновременна ал-
тернативна служба с намалено работно време
по реда на чл. 31а ЗЗВЗАС възнаграждението
се изчислява пропорционално на отработените
часове.
(3) Когато мирновременната алтернативна
служба се изпълнява в населено място, различ-
но от местоживеенето на гражданина, към ос-
новното месечно възнаграждение се заплаща
допълнително възнаграждение в размер 20 на
сто от минималната месечна работна заплата,
установена за страната.
Чл. 36. (1) Когато мирновременната алтер-
нативна служба се изпълнява в населено мяс-
то, отдалечено на повече от 20 км от место-
живеенето на гражданина, работодателят е
длъжен да осигури жилище в следните мини-
мални норми:
1. за един алтернативно служещ—9 кв. м;
2. за двама и повече алтернативно служе-
щи—по 6 кв. м за всеки;
3. за не повече от 6 алтернативно служещи
се осигурява един санитарен възел с душ и
топла вода.
(2) Разходите за ток, отопление, топла и сту-
дена вода са за сметка на работодателя, а в слу-
чая по ал. 3—за сметка на гражданина.
(3) Когато не може да осигури жилище, ра-
ботодателят заплаща месечно обезщетение в
размер, както следва:
1. за населено място до 20 000 жители—55 лв.;
2. за населено място до 100 000 жители—
65 лв.;
3. за населено място над 100 000 жители—
75 лв.
(4) В молбата по чл. 37, ал. 1 ЗЗВЗАС рабо-
тодателят посочва дали може да приеме за из-
пълнение на мирновременна алтернативна
служба граждани от друго населено място.
Чл. 37. (1) Веднъж месечно за точно и доб-
росъвестно изпълнение на трудовите задълже-
ния работодателят може да заплати на гражда-
нина допълнително възнаграждение в размер
до 50 на сто от минималната месечна работна
заплата, установена за страната.
(2) Допълнителното възнаграждение по ал. 1
не се заплаща, когато гражданинът изпълнява
мирновременна алтернативна служба при на-
малено работно време при условията на чл. 31а,
ал. 1 ЗЗВЗАС.”
Заключителна разпоредба
§ 9. Постановлението влиза в сила от деня на
обнародването му в “Държавен вестник”.
Министър-председател:
Симеон Сакскобургготски
За главен секретар на Министерския съвет:
Галина Маринска
50723
ПОСТАНОВЛЕНИЕ № 199
ОТ 5 СЕПТЕМВРИ 2003 Г.
за изменение и допълнение на нормативни
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3, ал. 1 от Постановление № 233 на
Министерския съвет от 2000 г. за външнотър-
говския режим на Република България (обн.,
ДВ, бр. 93 от 2000 г.; изм. и доп., бр. 58 и 112 от
2001 г., бр. 28, 86 и 110 от 2002 г. и бр. 52 от
2003 г.) се създава т. 6:
“6. при въвеждане, износ и реекспорт на не-
обработени диаманти—при спазване изисква-
нията на Наредбата за добиване, преработване
и сделки с благородни метали и скъпоценни ка-
мъни, приета с Постановление № 250 на Ми-
нистерския съвет от 1999 г. (ДВ, бр. 2 от 2000 г.),
разрешението се издава от Министерството на
финансите.”
§ 2. В Наредбата за добиване, преработва-
не и сделки с благородни метали и скъпоцен-
ни камъни, приета с Постановление № 250 на
Министерския съвет от 1999 г. (ДВ, бр. 2 от
2000 г.) се правят следните изменения и до-
пълнения:
1. В чл. 1, ал. 2 думите “в 14-дневен срок от
започване на дейността” се заменят с “в 14-дне-
вен срок преди започване на дейността”.
2. В чл. 7:
а) в ал. 1 накрая се добавя “и скъпоценни
камъни”;
б) създава се нова ал. 2:
“(2) Преработката на необработени естест-
вени диаманти се извършва от юридически лица
и еднолични търговци, регистрирани в Минис-
терството на финансите.”;
в) досегашните ал. 2, 3 и 4 стават съответно
ал. 3, 4 и 5.